stanford-oval/wikipedia huggingface dataset:
สิ่งมีชีวิตเฉพาะถิ่น
แหล่งข้อมูลอื่น

"สัตว์ถิ่นเดียว", siamensis.org, เก็บจากแหล่งเดิมเมื่อ 23 มกราคม 2013, สืบค้นเมื่อ 29 ตุลาคม 2012
ดนัย สรรพศรี; นาวิน อินทกูล; พัชราภรณ์ โกฏแก้ว; กิ่งพร เสนี & เกศรา บางสาร, "พืชถิ่นเดียว และพืชหายากในเขตรักษาพันธุ์สัตว์ป่าภูเมี่ยง ภูทอง จังหวัดพิษณุโลกและอุตรดิตถ์" (PDF), สวนพฤกษศาสตร์บ้านร่มเกล้า พิษณุโลก ในพระราชดำริ, เก็บ (PDF)จากแหล่งเดิมเมื่อ 25 กุมภาพันธ์ 2020, สืบค้นเมื่อ 2 มกราคม 2023
สุขนาฏกรรมจินตนิยม

ภาพยนตร์รักตลก หรือ สุขนาฏกรรมจินตนิยม (อังกฤษ: romantic comedy film หรือย่อว่า rom-com หรือ romcom) เป็นภาพยนตร์ประเภทเบาสมอง เบิกบานใจ มีเนื้อเรื่องขำขัน มีประเด็นอยู่ที่ความรักในอุดมคติ เช่น รักแท้ที่สามารถฟันฝ่าอุปสรรคทั้งหลาย ภาพยนตร์รักตลกเป็นแนวย่อยของภาพยนตร์ตลก เช่นเดียวกับภาพยนตร์รัก และมักจะมีองค์ประกอบของความเพี้ยนหรือตลกหน้าตาย แนวรักตลกยังสามารถใช้กับละครซีรีส์ทางโทรทัศน์ด้วยเช่นกัน
สุขนาฏกรรมมืด

หนังสือพิมพ์ฉบับหนึ่งพิมพ์เมื่อวันที่ 12 พฤศจิกายน ค.ศ. 1825 พิมพ์ "เรื่องราว" ตลกขบขันที่ตะแลงแกงเกี่ยวกับอาชญากรที่มีความปรารถนาสุดท้ายก่อนที่จะถูกตัดศีรษะคือการไปเล่นโบว์ลิง 9 พิน โดยใช้หัวที่ขาดของตัวเองในการเล่นรอบสุดท้าย และยินดีกับความสำเร็จที่ทำสไตรก์ได้
สุขนาฏกรรมมืด, ตลกหนัก หรือ ตลกร้าย (อังกฤษ: Black comedy, Dark comedy, Morbid humor หรือ Gallows humor) เป็นรูปแบบหนึ่งของแนวสุขนาฏกรรม ที่ทำให้ประเด็นละเอียดอ่อนที่โดยทั่วไปถือเป็นเรื่องต้องห้ามให้กลายเป็นเรื่องขบขัน โดยเฉพาะเรื่องที่ปกติถือว่าร้ายแรงหรือเจ็บปวดที่จะพูดคุย นักเขียนและนักแสดงตลกมักใช้เป็นเครื่องมือในการเสาะหาประเด็นหยาบคายโดยกระตุ้นความไม่สบายใจ ความคิดรุนแรง และสร้างความสนุกสนานให้กับผู้ชม ตัวอย่างเช่นในบันเทิงคดี  คำว่า สุขนาฏกรรมมืด สามารถหมายถึงแนวเรื่องที่มีตลกร้ายเป็นองค์ประกอบหลัก แก่นเรื่องยอดนิยมของแนวเรื่องนี้ได้แก่ ความตาย อาชญากรรม ความยากจน การฆ่าตัวตาย สงคราม ความรุนแรง การก่อการร้าย การเลือกปฏิบัติ โรคภัยไข้เจ็บ การเหยียดเชื้อชาติ การกีดกันทางเพศ และเรื่องเพศสภาพของมนุษย์
สุขนาฏกรรมมืดแตกต่างจากบลูคอเมดี (blue comedy) ซึ่งเน้นไปที่หัวข้อหยาบคาย เช่น การเปลือย เพศ และของเหลวในร่างกาย และแตกต่างจากความลามกอย่างตรงไปตรงมา คำว่าสุขนาฏกรรมมืด หรือ black comedy เป็นคำที่ค่อนข้างกว้างซึ่งครอบคลุมอารมณ์ขันที่เกี่ยวข้องกับเรื่องที่ร้ายแรงหลายอย่าง ส่วนคำว่า gallows humor  (ความหมายโดยตรงคือ "อารมณ์ขันที่ตะแลงแกง") มีแนวโน้มที่จะใช้โดยเฉพาะในเรื่องที่เกี่ยวข้องกับความตายหรือสถานการณ์ที่ชวนให้นึกถึงการตาย บางครั้งตลกร้ายอาจเกี่ยวข้องกับงานแนววิลักษณ์ นักวิจารณ์วรรณกรรมได้เชื่อมโยงเรื่องสุขนาฏกรรมมืดว่าเกี่ยวข้องกับนักเขียนตั้งแต่ชาวกรีกโบราณอริสโตฟานเนส
สุขศาสตร์

Poster to raise awareness about the importance of clean water for good hygiene (poster designed for use in Asian countries).
สุขศาสตร์ (อังกฤษ: hygiene) เป็นชุดการปฏิบัติซึ่งกระทำเพื่อรักษาสุขภาพ องค์การอนามัยโลกนิยามว่า "สุขศาสตร์หมายถึงภาวะและการปฏิบัติที่ช่วยรักษาสุขภาพและป้องกันการแพร่โรค" อนามัยส่วนบุคคลหมายถึงการรักษาความสะอาดของร่างกาย
สุขศาสตร์มีความหมายกว้างกว่าความสะอาด โดยรวมทางเลือกนิสัยส่วนบุคคลว่าอาบน้ำ ล้างมือ ตัดเล็บและเปลี่ยนเสื้อผ้าบ่อยเพียงใด นอกจากนี้ ยังให้ความสนใจกับการรักษาพื้นผิวของบ้านและที่ทำงานให้สะอาดและปลอดเชื้อโรค
บางสังคมอาจถือว่าการปฏิบัติสุขศาสตร์บางอย่างเป็นประจำเป็นนิสัยที่ดี ขณะที่การละเลยสุขศาสตร์อาจถือว่าน่ารังเกียจ ไม่เคารพหรือคุกคาม
สำนักวิจัยพิว

| --- | --- |
ตราของสำนักวิจัยพิว
ภาพรวมหน่วยงาน
ก่อตั้ง: 2004; 20 ปีที่แล้ว (2004)
สำนักงานใหญ่: วอชิงตัน ดี.ซี. สหรัฐอเมริกา
บุคลากร: 160+
งบประมาณต่อปี: รายได้: 44,409,611 ดอลลาร์สหรัฐ รายจ่าย: 35,069,976 ดอลลาร์สหรัฐ (ปีงบประมาณ มิถุนายน 2016)
ฝ่ายบริหารหน่วยงาน: โดนัลด์ คิเมลแมน, ประธาน แอนดรูว์ โคฮัท, ผู้อำนวยการ
เว็บไซต์: pewresearch.org
สำนักวิจัยพิว (อังกฤษ: Pew Research Center) เป็นหน่วยงานวิจัยไม่ฝักใฝ่ฝ่ายทางการเมืองที่สำคัญแห่งหนึ่งของสหรัฐอเมริกา ที่สำรวจความคิดเห็นของสาธารณชน วิเคราะห์ข่าวสาร วิจัยทางด้านสังคมวิทยา ฟังความคิดเห็นของหลาย ๆ ฝ่าย และนำผลการค้นพบตีพิมพ์ผ่านทางเว็บไซต์ ประเด็นที่ให้ความสำคัญมักจะเกี่ยวข้องกับเรื่อง ศาสนา การเมืองสหรัฐอเมริกา สังคม การต่างประเทศ และสื่อ
ทางสำนักอ้างว่าสื่อหลายแขนงมักจะอิงผลสำรวจของตน ทั้งนี้เมื่อค้นหาจากกูเกิล นิวส์ พบเจอคำว่า Pew Research Center กว่า 1,600 รายการ และสำนักข่าวอย่างบีบีซี และซีเอ็นเอ็น ก็เขียนข่าวโดยอิงจากผลสำรวจของสำนักวิจัยเช่นเดียวกัน
โครงการวิจัย

ปัจจุบันสำนักวิจัยพิวมีโครงการวิจัยอยู่ 7 โครงการด้วยกัน
โครงการวิจัย > ศาสนาและชีวิตสาธารณะ

โครงการวิจัยเกี่ยวกับศาสนาและชีวิตสาธารณะ (Pew Forum on Religion & Public Life) วิจัยเกี่ยวกับศาสนาและผลกระทบที่มีต่อสังคมอเมริกา เรื่องที่ให้ความสำคัญคือ ศาสนาและการเมือง การทำแท้ง การวิจัยสเต็มเซลล์ ผู้รักร่วมเพศ การเจริญเติบโตของศาสนาอิสลาม และสถิติของผู้นับถือศาสนาในอเมริกาแบ่งตามเพศ อายุ รัฐ รวมทั้งยังเก็บข้อมูลสถานการณ์ด้านศาสนาทั่วโลก เช่น การจำกัดเสรีภาพทางศาสนา สถิติของผู้นับถือศาสนาทั่วโลก
ข่าวที่อิงจากผลสำรวจของโครงการนี้จะเรียกสำนักพิวย่อ ๆ ว่า พิวฟอรั่ม (Pew Forum) และเป็นหนึ่งในโครงการที่สื่ออ้างอิงมากที่สุด
โครงการวิจัย > ความคิดเห็นของประชาคมโลก

โครงการวิจัยความคิดเห็นของประชาคมโลก (Pew Global Attitudes Project) วิจัยเกี่ยวกับการเมืองต่างประเทศ กรณีศึกษามีตั้งแต่ ทรรศนะของประชาคมโลกต่อศาสนาและการเมืองในประเทศของตน ทรรศนะของประชาคมโลกต่อสหรัฐฯ และหัวข้อที่สำคัญ เช่น ประชาธิปไตย การก่อการร้าย
โครงการวิจัย > ชาวฮิสแปนิก

โครงการวิจัยชาวฮิสแปนิก (Pew Hispanic Center) วิจัยเกี่ยวกับกลุ่มคนฮิสแปนิก (ละติน-อเมริกัน) ผลกระทบต่อประชากรสหรัฐฯ และผลกระทบทางสังคม
โครงการวิจัย > การใช้อินเทอร์เน็ต

โครงการวิจัยการใช้อินเทอร์เน็ตและชีวิตของชาวอเมริกัน (Pew Research Center's Internet and American Life Project) วิจัยการใช้อินเทอร์เน็ตและผลกระทบต่อชีวิตวัยเรียน การทำงาน ครอบครัว สังคม
โครงการวิจัย > เพื่อสังคมและสื่อ

โครงการวิจัยเพื่อสังคมและสื่อ (Pew Research Center for the People and the Press)   วิจัยเกี่ยวกับข่าวสารปัจจุบัน และการที่สังคมให้ความสนใจกับข่าวนั้น ๆ
โครงการวิจัย > สังคมและประชากร

โครงการวิจัยแนวโน้มทางสังคมและประชากร (Pew Social and Demographic Trends)วิจัยเกี่ยวกับพฤติกรรมและความคิดเห็นของคนอเมริกันต่อการทำงาน ครอบครัว สาธารณสุข ชุมชน และรวมเข้ากับข้อมูลทางสังคม เศรษฐกิจ
โครงการวิจัย > วิจัยสื่อ

โครงการวิจัยสื่อ (Pew Research Center's Project for the Excellence of Journalism)สำรวจและพยายามสรุปให้สาธารณชนเข้าใจเกี่ยวกับเรื่องที่สื่อให้ความสนใจ พัฒนาการของสื่อ ปัจจัยและเหตุผล
แหล่งข้อมูลอื่น

สำนักวิจัยพิว
โครงการวิจัยเกี่ยวกับศาสนาและชีวิตสาธารณะ
โครงการวิจัยความคิดเห็นของประชาคมโลก
โครงการวิจัยชาวฮิสแปนิก
โครงการวิจัยการใช้อินเทอร์เน็ตและชีวิตของชาวอเมริกัน
โครงการวิจัยด้านการเมืองและสื่อ
โครงการวิจัยแนวโน้มทางสังคมและทางประชากร
โครงการวิจัยสื่อ
The Pew Charitable Trusts - กองทุนเพื่อสำนักวิจัย
SME Research
สื่อประสม

บทความนี้เกี่ยวกับเทคโนโลยี สำหรับศิลปะ ดูที่ สื่อผสม
ระวังสับสนกับ วิศวกรรมสื่อประสม
การใช้เลเซอร์ช่วยในการสร้างความบันเทิง
สื่อประสม หรือ สื่อหลายแบบ (อังกฤษ: multimedia) เป็นการใช้สื่อในหลายรูปแบบไม่ว่าจะเป็น ข้อความ เสียง รูปภาพ หรือ ภาพเคลื่อนไหว สำหรับให้ข้อมูลความรู้หรือให้ความสำราญต่อผู้ชม
ปัจจุบันความก้าวหน้า ของเทคโนโลยีคอมพิวเตอร์เอื้อให้นักออกแบบสื่อ
มัลติมีเดีย สามารถประยุกต์สื่อต่างๆ ให้มารวมกันบนระบบคอมพิวเตอร์ ผู้ใช้
สามารถโต้ตอบกับระบบคอมพิวเตอร์ในรูปแบบต่างๆ กันได้ เทคโนโลยีเหล่านี้
ได้พัฒนาขึ้นพร้อมกับการพัฒนาฮาร์ดแวร์ เช่น การพัฒนาอุปกรณ์ที่ใช้อ่านและ
บันทึกข้อมูล การพัฒนาหน่วยความจำให้มีขนาดที่เล็กลงแต่มีความจุมากขึ้น
นอกจากนี้ ยังมีการพัฒนาเทคโนโลยีด้านอุปกรณ์ต่อพ่วงสำคัญต่างๆ เพื่อ
ให้ติดต่อสื่อสารกับผู้ใช้งาน
ความหมาย

สื่อประสม
การใช้สื่อมากกว่า 1 สื่อร่วมกันนำเสนอข้อมูลข่าวสาร โดยมีจุดมุ่งหมายให้
ผู้รับสื่อสามารถรับรู้ข่าวสารได้มากกว่า 1 ช่องทาง โดยผ่านการควบคุมการใช้
และโต้ตอบด้วยระบบคอมพิวเตอร์ส่วนบุคคลหรือเครือข่าย 
ปัจจุบันมีการพัฒนารูปแบบของมัลติมีเดียให้สอดคล้องกับปรัชญา การเรียนรู้มากขึ้น สื่อประเภทนี้ไม่ได้เป็นเพียงรูปแบบของบทเรียนแบบโปรแกรม
ที่ให้เพียงเนื้อหา คำถาม และคำตอบ แต่ได้รับการออกแบบให้เปิดกว้างสำหรับ
การสำรวจกระตุ้นให้ผู้เรียนได้คิดค้น สืบค้นมากขึ้น
สื่อประสมหรือสื่อหลายแบบที่มีการใช้อุปกรณ์ต่าง ๆ เพื่อการนำเสนอข้อมูล
เป็นหลัก โดยได้มีการออกแบบนำเสนอไว้อย่างเป็นระบบ 
มัลติมีเดียนั้นได้รวมเอาฮาร์ดแวร์และซอฟต์แวร์ไว้ด้วยกัน จะเน้นส่วนไหน
มากน้อยนั้นขึ้นอยู่กับลักษณะการใช้งาน และจะเน้นผลผลิตที่เกิดจากการ
นำเสนอข้อมูลหลากลายรูปแบบ เช่น ภาพนิ่ง ภาพเคลื่อนไหว เสียง และข้อความ
เทคโนโลยีสื่อประสม
เทคโนโลยีได้เข้ามามีบาทเป็นอย่างสูงสำหรับในยุคนี้ ซึ่งสามารถพิจารณา
จากการพัฒนาคอมพิวเตอร์ ไม่ว่าจะเป็นด้านสมรรถนะของซีพียู รวมทั้งประสิทธิภาพของอุปกรณ์ฮาร์ดแวร์และซอฟต์แวร์ในปัจจุบันนี้ ต่างก็พัฒนาขึ้น
มาเพื่อรองรับความต้องการของเทคโนโลยีมัลติมีเดียมากขึ้น ตัวอย่างเช่น
ความสามารถของโปรเซสเซอร์ที่สามารถประมวลผลข้อมูลอย่างรวดเร็ว เพื่อรองรับการคำนวณด้านคอมพิวเตอร์กราฟิกที่มีความซับซ้อนมากขึ้น
หน่วยความจำในเครื่องที่มีความเร็วสูงขึ้น และเพิ่มขยายได้มากขึ้น
การ์ดแสดงผลที่ช่วยให้แสดงภาพได้อย่างรวดเร็วและมีประสิทธิภาพในการแสดงผลสูง
จอภาพขนาดใหญ่
การ์ดเสียงและลำโพงที่สมบูรณ์แบบเทียบได้กับเครื่องเสียงราคาแพง ๆ
อุปกรณ์จัดเก็บข้อมูลที่มีความจุมากขึ้น เช่น ฮาร์ดดิสก์ เป็นต้น
สำนักวิชาแพทยศาสตร์ มหาวิทยาลัยวลัยลักษณ์

| --- | --- |
School of Medicine, Walailak University
ชื่อย่อ: SMD
สถาปนา: 11 มีนาคม พ.ศ. 2549; 18 ปีก่อน (2549-03-11)
สังกัดการศึกษา: มหาวิทยาลัยวลัยลักษณ์
คณบดี: ชูชาติ พันธ์สวัสดิ์
ที่อยู่: 222 อาคารวิชาการ 9 ตำบลไทยบุรี อำเภอท่าศาลา จังหวัดนครศรีธรรมราช 80160
สี:   สีเขียว
เว็บไซต์: smd.wu.ac.th
สำนักวิชาแพทยศาสตร์ มหาวิทยาลัยวลัยลักษณ์ เป็นสถาบันการศึกษาทางการแพทย์ในกำกับของรัฐบาลแห่งที่ 2 ของประเทศไทย มหาวิทยาลัยวลัยลักษณ์ได้เริ่มจัดทำโครงการพัฒนาระบบสุขภาพ จังหวัดนครศรีธรรมราช เสนอต่อนายกรัฐมนตรี เมื่อปี พ.ศ. 2547 และเพื่อพัฒนาสุขภาพชุมชน ตามความเรียกร้องของชาวจังหวัดนครศรีธรรมราช และร่วมมือกับโครงการผลิตแพทย์เพื่อชาวชนบท กระทรวงสาธารณสุข โดยสภามหาวิทยาลัยวลัยลักษณ์
ประวัติ

สำนักวิชาแพทยศาสตร์ มหาวิทยาลัยวลัยลักษณ์ เป็นสถาบันการศึกษาทางการแพทย์ซึ่งได้รับอนุมัติหลักสูตรแพทยศาสตรบัณฑิต และการจัดตั้งสำนักวิชาแพทยศาสตร์ในการประชุมครั้งที่ 1/2549 เมื่อวันที่ 11 มีนาคม พ.ศ. 2549 ต่อมาได้มีการลงนามในข้อตกลงเรื่องความร่วมมือในการผลิตแพทย์เพื่อชาวชนบท ณ สำนักงานคณะกรรมการการอุดมศึกษา กระทรวงศึกษาธิการ โดยนายพินิจ จารุสมบัติ รัฐมนตรีว่าการกระทรวงสาธารณสุข และนายจาตุรนต์ ฉายแสง รัฐมนตรีว่าการกระทรวงศึกษาธิการ เมื่อวันที่ 25 เมษายน พ.ศ. 2549 คณะกรรมการจากกลุ่มสถาบันแพทยศาสตร์แห่งประเทศไทยได้มาตรวจเยี่ยมประเมินมาตรฐานหลักสูตรแพทยศาสตรบัณฑิต ที่มหาวิทยาลัยวลัยลักษณ์ รวมทั้งโรงพยาบาลตรัง และโรงพยาบาลวชิระภูเก็ต ซึ่งเป็นสถาบันร่วมผลิตแพทย์ เมื่อวันที่ 12-14 พฤศจิกายน พ.ศ. 2549 ต่อมาได้มีการลงนามบันทึกข้อตกลงความร่วมมือระหว่างสถาบันพี่เลี้ยง คือ คณะแพทยศาสตร์ จุฬาลงกรณ์มหาวิทยาลัย กับสำนักวิชาแพทยศาสตร์ มหาวิทยาลัยวลัยลักษณ์ ในวันที่ 27 พฤศจิกายน พ.ศ. 2549 สำหรับปลัดกระทรวงสาธารณสุขกับอธิการบดีมหาวิทยาลัยลักษณ์ได้ลงนามบันทึกข้อตกลงความร่วมมือในการผลิตแพทย์เพื่อชาวชนบทในวันที่ 13 ธันวาคม พ.ศ. 2549 หลักสูตรแพทยศาสตรบัณฑิตของมหาวิทยาลัยวลัยลักษณ์ ได้ผ่านการพิจารณาของคณะอนุกรรมการกลั่นกรองวิชาการของแพทยสภาเมื่อวันที่ 9 มกราคม พ.ศ. 2550 และได้เข้าสู่การพิจารณาของคณะกรรมการแพทยสภาเพื่อการรับรองหลักสูตร เมื่อวันที่ 11 มกราคม พ.ศ. 2550 แพทยสภาได้แจ้งผลการพิจารณารับรองหลักสูตรแพทยศาสตรบัณฑิต (หลักสูตรใหม่ พ.ศ. 2549) เมื่อวันที่ 7 กุมภาพันธ์ พ.ศ. 2550
หลักสูตรแพทยศาสตรบัณฑิต มีความมุ่งมั่นในการผลิตบัณฑิตแพทย์ ให้เป็นผู้ที่มีความรู้ ความสามารถ รับผิดชอบ ใฝ่รู้ มีการเรียนรู้ อย่างต่อเนื่อง เป็นผู้ที่มีน้ำใจ มีสำนึกสาธารณะ มีคุณธรรม และสามารถทำงานเป็นทีมร่วมกับบุคลากรทางการแพทย์อื่นได้ บัณฑิตแพทย์ของมหาวิทยาลัยวลัยลักษณ์เป็นผู้มีความรู้พื้นฐานทางวิชาชีพในด้านวิทยาศาสตร์การแพทย์พื้นฐาน ด้านวิทยาศาสตร์การแพทย์คลินิก ระเบียบวิธีการวิจัยทางการแพทย์ด้านสังคมศาสตร์และมนุษยศาสตร์ที่เกี่ยวข้อง และด้านเทคโนโลยีสารสนเทศ ซึ่งสอดคล้องตามเกณฑ์มาตรฐานการประกอบวิชาชีพเวชกรรมของแพทยสภา พ.ศ. 2545 และพระราชบัญญัติการศึกษา พ.ศ. 2542 นอกจากนั้นบัณฑิตแพทย์ ต้องมีทักษะพื้นฐานทางวิชาชีพ ได้แก่ ทักษะการคิดอย่างมีวิจารณญาณ ทักษะในการสร้างสัมพันธภาพ และการติดต่อสื่อสาร ทักษะการสอบถามประวัติและการตรวจร่างกาย ทักษะการส่งตัวอย่างตรวจทางห้องปฏิบัติการ  อย่างถูกต้อง ทักษะการวินิจฉัยโรคให้สอดคล้องกับสาเหตุ ทักษะการดูแลรักษา รวมทั้งการส่งต่ออย่างเหมาะสม และสามารถทำหัตถการทางคลินิกตามเกณฑ์มาตรฐานการประกอบวิชาชีพเวชกรรมของแพทยสภา รวมถึงทักษะการสืบค้น และการบริหารข้อมูลสารสนเทศ บัณฑิตแพทย์ มหาวิทยาลัยวลัยลักษณ์ ยังเป็นผู้ที่มีเจตคติที่ดีในการให้บริการทางการแพทย์และสาธารณสุขทั้งระดับบุคคล ครอบครัวและชุมชนด้วยความเต็มใจ พร้อมทั้งส่งเสริมสนับสนุนภูมิปัญญาชาวบ้านและวิถีชุมชนท้องถิ่น
ปีการศึกษา 2552 สำนักวิชาแพทยศาสตร์ มหาวิทยาลัยวลัยลักษณ์ มีนักศึกษาแพทย์ 2 รุ่น ตามโควตาที่ได้รับการจัดสรรจากกระทรวงสาธารณสุข จำนวน 95 คน จากพื้นที่ 3 จังหวัด คือ จังหวัดนครศรีธรรมราช จังหวัดตรัง และจังหวัดภูเก็ต
ปีการศึกษา 2557 สำนักวิชาแพทยศาสตร์ มหาวิทยาลัยวลัยลักษณ์ ขยายพื้นที่รับนักศึกษารุ่นที่ 7 จำนวน 48 คน จาก 3 จังหวัด เป็น 5 จังหวัด ได้แก่  จังหวัดนครศรีธรรมราช จังหวัดตรัง จังหวัดภูเก็ต จังหวัดกระบี่ และจังหวัดพังงา
ทำเนียบคณบดี

รายนามคณบดีสำนักวิชาแพทยศาสตร์ มหาวิทยาลัยวลัยลักษณ์ ตั้งแต่ก่อตั้งจนถึงปัจจุบันมี ดังนี้
| --- | --- |
คณบดีสำนักวิชาแพทยศาสตร์ มหาวิทยาลัยวลัยลักษณ์
รายนามคณบดี: วาระการดำรงตำแหน่ง
1. รองศาสตราจารย์ นายแพทย์ กิจประมุข  ตันตยาภรณ์: 14 กรกฎาคม พ.ศ. 2550 - 31 มีนาคม พ.ศ. 2551
2. ผู้ช่วยศาสตราจารย์ แพทย์หญิงมยุรี  วศินานุกร: 1 เมษายน พ.ศ. 2551 - 31 มีนาคม พ.ศ. 2552 (รักษาการ)   1 เมษายน พ.ศ. 2552 - 30 มีนาคม พ.ศ. 2557
3. ดร. นายแพทย์ ปรัชญะพันธ์ เพชรช่วย: 1 กรกฎาคม พ.ศ. 2557 - 12 มีนาคม พ.ศ. 2560 (รักษาการ)   13 มีนาคม พ.ศ. 2560 - ปัจจุบัน
หลักสูตร

สำนักวิชาแพทยศาสตร์ มหาวิทยาลัยวลัยลักษณ์ เปิดทำการเรียนการสอนด้านวิทยาศาสตร์การแพทย์ ซึ่งมีหลักสูตรในระดับปริญญาตรี ปริญญาโท และปริญญาเอก ดังนี้
| 0 | 1 | 2 |
| --- | --- | --- |
หลักสูตรของสำนักวิชาแพทยศาสตร์ มหาวิทยาลัยวลัยลักษณ์
| ระดับปริญญาตรี | ระดับปริญญาโท | ระดับปริญญาเอก |
|  หลักสูตรแพทยศาสตรบัณฑิต สาขาแพทยศาสตร์ หลักสูตรการแพทย์แผนไทยประยุกต์บัณฑิต สาขาการแพทย์แผนไทยประยุกต์ หลักสูตรวิทยาศาสตรบัณฑิต สาขาวิทยาศาสตร์การกีฬาและการออกกำลังกาย |  หลักสูตรวิทยาศาสตรมหาบัณฑิต สาขาวิทยาศาสตร์การแพทย์ |  หลักสูตรปรัชญาดุษฎีบัณฑิต สาขาวิทยาศาสตร์การแพทย์ |
สถาบันร่วมผลิตแพทย์

โรงพยาบาลที่ผลิตแพทย์ร่วมกับสำนักวิชาแพทยศาสตร์ มหาวิทยาลัยวลัยลักษณ์ในระดับชั้นคลินิก (ชั้นปี 4-6) มีทั้งสิ้น 2 โรงพยาบาล โดยได้มีการจัดตั้ง "ศูนย์แพทยศาสตรศึกษาชั้นคลินิก" ในโรงพยาบาลต่างๆ ที่ร่วมผลิตแพทย์ในสังกัดกระทรวงสาธารณสุข โดยมีจุดมุ่งหมายที่จะเน้นมาตรฐานคุณภาพของบัณฑิตแพทย์จากทุกสถาบันชั้นคลินิกภายใต้การประสาทปริญญาบัตรของมหาวิทยาลัยวลัยลักษณ์ ให้มีคุณภาพเดียวกันโดยมีดังนี้
| โรงพยาบาลมหาวิทยาลัย | จังหวัด | สังกัด |
| --- | --- | --- |
| โรงพยาบาลศูนย์การแพทย์มหาวิทยาลัยวลัยลักษณ์ | จังหวัดนครศรีธรรมราช | สำนักวิชาแพทยศาสตร์ มหาวิทยาลัยวลัยลักษณ์ |

| สถาบันร่วมผลิตแพทย์ | จังหวัด | สังกัด |
| --- | --- | --- |
| ศูนย์แพทยศาสตรศึกษาชั้นคลินิก โรงพยาบาลตรัง | จังหวัดตรัง | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลวชิระภูเก็ต | จังหวัดภูเก็ต | กระทรวงสาธารณสุข |
โรงพยาบาลศูนย์การแพทย์มหาวิทยาลัยวลัยลักษณ์

ดูเพิ่ม: โรงพยาบาลศูนย์การแพทย์มหาวิทยาลัยวลัยลักษณ์
โรงพยาบาลศูนย์การแพทย์มหาวิทยาลัยวลัยลักษณ์ (อังกฤษ: Walailak University Hospital) เป็นโรงพยาบาลในสังกัดมหาวิทยาลัยในกำกับของรัฐ สำนักวิชาแพทยศาสตร์ มหาวิทยาลัยวลัยลักษณ์ จัดตั้งเพื่อให้บริการและเป็นโรงพยาบาลชั้นนำของภาคใต้ตอนบน บนพื้นที่ 405 ไร่ โดยปัจจุบันเปิดให้บริการผู้ป่วยนอก ตรวจรักษาโรคทั่วไป และคลินิกพิเศษต่าง ๆ ได้แก่ คลินิกทั่วไป คลินิกอายุรกรรม คลินิกเด็ก คลินิกเวชศาสตร์ฟื้นฟู คลินิกหูคอจมูก คลินิกสูตินรีเวช คลินิกตา คลินิกโรคกระดูกและข้อ คลินิกวัดสายตา คลินิกคอนแทคเลนส์ คลินิกโรคหอบหืดและภูมิแพ้ คลินิกถันยเมตต์ คลินิกศัลยกรรม และคลินิกตรวจสุขภาพ เป็นต้น
โรงพยาบาลศูนย์การแพทย์มหาวิทยาลัยวลัยลักษณ์ (นำร่อง) 24 กุมภาพันธ์ พ.ศ. 2560 – 23 พฤศจิกายน พ.ศ. 2560
โรงพยาบาลศูนย์การแพทย์มหาวิทยาลัยวลัยลักษณ์ (ระยะแรก) 23 พฤศจิกายน พ.ศ. 2560 – ปัจจุบัน
โรงพยาบาลศูนย์การแพทย์มหาวิทยาลัยวลัยลักษณ์ > ทำเนียบผู้อำนวยการ

| --- | --- |
โรงพยาบาลศูนย์การแพทย์มหาวิทยาลัยวลัยลักษณ์
รายนามผู้อำนวยการ: วาระการดำรงตำแหน่ง
1. นายแพทย์จรัส จันทร์ตระกูล: 24 กุมภาพันธ์ พ.ศ. 2560 - ปัจจุบัน (รักษาการ)
ดูเพิ่ม

มหาวิทยาลัยวลัยลักษณ์
โรงพยาบาลศูนย์การแพทย์มหาวิทยาลัยวลัยลักษณ์
รายชื่อคณะและวิทยาลัยแพทยศาสตร์ในประเทศไทย
แหล่งข้อมูลอื่น

สำนักวิชาแพทยศาสตร์ มหาวิทยาลัยวลัยลักษณ์
ศูนย์การแพทย์มหาวิทยาลัยวลัยลักษณ์ เก็บถาวร 2017-06-11 ที่ เวย์แบ็กแมชชีน
โรงพยาบาลศูนย์การแพทย์มหาวิทยาลัยวลัยลักษณ์
| ด ค กสถาบันร่วมผลิตแพทย์แห่งสำนักวิชาแพทยศาสตร์ มหาวิทยาลัยวลัยลักษณ์ |
| --- | --- | --- |
| โรงพยาบาล | โรงพยาบาลศูนย์การแพทย์มหาวิทยาลัยวลัยลักษณ์ | ไฟล์:WU Logo.jpg |
| ศูนย์แพทยศาสตรศึกษาชั้นคลินิก | โรงพยาบาลตรัง • โรงพยาบาลวชิระภูเก็ต | ไฟล์:WU Logo.jpg |
| ด ค กรายชื่อโรงเรียนแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | นราธิวาสราชนครินทร์ • นเรศวร • พระบรมราชชนก • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาภรณ์ • จุฬาลงกรณ์ • เชียงใหม่ • ธรรมศาสตร์ (แพทยศาสตร์)  •  ธรรมศาสตร์ (นานาชาติจุฬาภรณ์) • นวมินทราธิราช (วชิรพยาบาล) • บูรพา • พะเยา • มหิดล (รามาธิบดี) • มหิดล (ศิริราชพยาบาล) • แม่ฟ้าหลวง • ลาดกระบัง • วลัยลักษณ์ •  ศรีนครินทรวิโรฒ • สงขลานครินทร์ • สุรนารี |  |
| สถาบันอุดมศึกษาเอกชน | รังสิต • สยาม • กรุงเทพธนบุรี • เวสเทิร์น |  |
| สถาบันการศึกษา  ของทหารและตำรวจ | พระมงกุฎเกล้า |  |
| หน่วยงานที่เกี่ยวข้อง | กลุ่มสถาบันแพทยศาสตร์แห่งประเทศไทย (กสพท) • สหพันธ์นิสิตนักศึกษาแพทย์แห่งประเทศไทย (สพท) • สมาพันธ์นิสิตนักศึกษาแพทย์นานาชาติ (IFMSA) • สมาพันธ์นิสิตนักศึกษาแพทย์นานาชาติแห่งประเทศไทย (IFMSA-Thailand) • โครงการหน่วยแพทย์อาสาพัฒนาชุมชน • แพทยสภา • กระทรวงสาธารณสุข • กรมการแพทย์ • สภากาชาดไทย • สำนักการแพทย์ กรุงเทพมหานคร • กระทรวงกลาโหม |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยวลัยลักษณ์ |
| --- | --- | --- |
| สำนักวิชา |  การจัดการ  การบัญชีและการเงิน  ครุศาสตร์และศิลปศาสตร์  เทคโนโลยีการเกษตรและอุตสาหกรรมอาหาร  นิติศาสตร์  พยาบาลศาสตร์  พหุภาษาและการศึกษาทั่วไป  แพทยศาสตร์  เภสัชศาสตร์  รัฐศาสตร์และรัฐประศาสนศาสตร์  วิทยาศาสตร์  วิศวกรรมศาสตร์และเทคโนโลยี  สถาปัตยกรรมศาสตร์และการออกแบบ  สหเวชศาสตร์  สาธารณสุขศาสตร์  สารสนเทศศาสตร์  |  |
| วิทยาลัย |  วิทยาลัยทันตแพทยศาสตร์นานาชาติ  วิทยาลัยนานาชาติ  วิทยาลัยสัตวแพทย์อัครราชกุมารี  บัณฑิตวิทยาลัย  |  |
| สถาบัน |  สถาบันวิจัยวิทยาการสุขภาพ  สถาบันส่งเสริมการวิจัยและนวัตกรรมสู่ความเป็นเลิศ  |  |
| สถาบันสมทบ |  ศูนย์แพทยศาสตรศึกษาชั้นคลินิก โรงพยาบาลตรัง  ศูนย์แพทยศาสตรศึกษาชั้นคลินิก โรงพยาบาลวชิระภูเก็ต  |  |
| วิทยาเขต |  กรุงเทพมหานคร  สุราษฎร์ธานี  |  |
| โรงพยาบาล |  โรงพยาบาลศูนย์การแพทย์มหาวิทยาลัยวลัยลักษณ์  โรงพยาบาลการแพทย์แผนไทยประยุกต์  โรงพยาบาลทันตกรรม  โรงพยาบาลสัตว์ โรงพยาบาลสัตว์เล็ก  โรงพยาบาลปศุสัตว์และสัตว์ป่า  |  |
| โรงเรียน |  โรงเรียนสาธิตมหาวิทยาลัยวลัยลักษณ์  |  |
 หมวดหมู่  โครงการ  สถานีย่อย
สี่พลังคนกายสิทธิ์ (ภาพยนตร์ ค.ศ. 2005)

| สี่พลังคนกายสิทธิ์ |
| --- | --- |
กำกับ: Tim Story
เขียนบท:   Michael France  Mark Frost 
สร้างจาก: Fantastic Four โดย Jack Kirby & Stan Lee
อำนวยการสร้าง:   Avi Arad  Bernd Eichinger  Ralph Winter 
นักแสดงนำ:   Ioan Gruffudd  Jessica Alba  Chris Evans  Michael Chiklis  Julian McMahon  Kerry Washington 
กำกับภาพ: Oliver Wood
ตัดต่อ: William Hoy
ดนตรีประกอบ: John Ottman
บริษัทผู้สร้าง:   Constantin Film  Marvel Enterprises  1492 Pictures  
ผู้จัดจำหน่าย: 20th Century Fox
วันฉาย:   8 กรกฎาคม ค.ศ. 2005 (2005-07-08) (United States and Germany) 
ความยาว: 106 minutes
ประเทศ:   United States  Germany 
ภาษา: English
ทุนสร้าง: $100 million
ทำเงิน: $333.5 million
สี่พลังคนกายสิทธิ์ (อังกฤษ: Fantastic Four; บางครั้งเรียกว่า Fantastic 4) เป็นภาพยนตร์ซูเปอร์ฮีโร่ปี ค.ศ. 2005 ที่สร้างจากทีม Marvel Comics ที่มีชื่อเดียวกัน กำกับโดย Tim Story และฉายตัวโดย 20th Century Fox ภาพยนตร์เรื่องนี้นำแสดงโดย Ioan Gruffudd, Jessica Alba, Chris Evans, Michael Chiklis, Julian McMahon และ Kerry Washington
นี่เป็นภาพยนตร์เรื่อง Fantastic Four แบบไลฟ์แอ็กชันเรื่องที่สองที่จะถ่ายทำ ความพยายามครั้งก่อนชื่อเรื่อง The Fantastic Four เป็นภาพยนตร์เกรด B ที่ผลิตโดย Roger Corman ซึ่งในที่สุดก็ไม่ได้เผยแพร่ Fantastic Four เข้าฉายในสหรัฐเมื่อวันที่ 8 กรกฎาคม พ.ศ. 2548 ได้รับคำวิจารณ์หลากหลาย แต่ประสบความสำเร็จในเชิงพาณิชย์ ภาคต่อ Fantastic Four: Rise of the Silver Surfer ฉายในปี พ.ศ. 2550 การรีบูตฉายในปี พ.ศ. 2558
แหล่งข้อมูลอื่น

| ด ค กแฟนแทสติกโฟร์ในสื่ออื่น |
| --- | --- |
ภาพยนตร์:  The Fantastic Four (ค.ศ. 1994; ไม่ได้เผยแพร่)  สี่พลังคนกายสิทธิ์ (ค.ศ. 2005)  สี่พลังคนกายสิทธิ์: กำเนิดซิลเวอร์ เซิรฟเฟอร์ (ค.ศ. 2007)  แฟนทาสติกโฟร์ (ค.ศ. 2015) 
โทรทัศน์:  Fantastic Four (ค.ศ. 1967–1968)  The New Fantastic Four (1978)  Fred and Barney Meet the Thing (1979)  Fantastic Four (ค.ศ. 1994–1996) episodes  The Marvel Action Hour  Fantastic Four: World's Greatest Heroes (ค.ศ. 2006–2007) episodes 
วิดีโอเกม:  Questprobe featuring Human Torch and the Thing (ค.ศ. 1985)  แฟนแทสติกโฟร์ (ค.ศ. 1997)  Fantastic Four (ค.ศ. 2005)  ไรส์ออฟเดอะซิลเวอร์เซิร์ฟเฟอร์ (ค.ศ. 2007) 
อื่น ๆ:  Doctor Doom in other media  Doctor Doom's Fearfall  Doomed!: The Untold Story of Roger Corman's The Fantastic Four 
  Category 
| ด ค กแฟนแทสติกโฟร์ |
| --- | --- |
 สแตน ลี  แจ็ค เคอร์บี้ 
รายชื่อตัวละครในทีม:  คนพลังกายสิทธิ์  คนพลังภูผาหิน  สาวน้อยพลังล่องหน  คนพลังไฟ 
ผู้สนับสนุน:  อกาธ่า ฮาร์คเนส  เ.ฮ.อ.ร์.บี้.  อินฮิวแมน คริสตัล  เมดูซ่า  วิลลี่ ลัมพ์คิน  ไลจา  อลิเซีย มาสเตอร์  นามอร์  ชี-ฮัลค์  ซิลเวอร์เซิร์ฟเฟอร์ 
วายร้ายในเรื่อง:  ด็อกเตอร์ดูม  กาแล็คตัส  วิซซาร์ด  ไซโค-แมน  สครัลล์  ครี  คลอว์  โมลแมน  พับเพ็ทมาสเตอร์  โมเลกุลแมน  สครัลล์ ซูเปอร์-สครัลล์  ทแรปสเตอร์  ไฟรท์ฟูลโฟร์ 
ภาพยนตร์:  เดอะแฟนแทสติกโฟร์  สี่พลังคนกายสิทธิ์  สี่พลังคนกายสิทธิ์: กำเนิดซิลเวอร์ เซิรฟเฟอร์  แฟนแทสติกโฟร์
สุญญากาศ

ห้องสุญญากาศขนาดใหญ่
สุญญากาศ (อังกฤษ: vacuum มาจากภาษาละตินแปลว่า ว่างเปล่า) คือปริมาตรของช่องว่างซึ่งไม่มีสสารอยู่ภายใน เหมือนกับความดันแก๊สที่น้อยกว่าความดันบรรยากาศมาก ๆ ในความเป็นจริงเราไม่สามารถทำให้ปริมาตรของช่องว่างว่างเปล่าได้อย่างสมบูรณ์ที่เรียกว่า สุญญากาศสมบูรณ์ (perfect vacuum) ซึ่งมีความดันแก๊สเป็นศูนย์ สุญญากาศสมบูรณ์จึงเป็นแนวความคิดที่ไม่สามารถสังเกตการณ์ได้ในทางปฏิบัติ นักฟิสิกส์มักจะถกเถียงเกี่ยวกับผลการทดลองในอุดมคติว่าจะเกิดอะไรขึ้นในสุญญากาศสมบูรณ์ โดยใช้คำว่าสุญญากาศแทนสุญญากาศสมบูรณ์ และใช้คำว่า สุญญากาศบางส่วน (partial vacuum) แทนความหมายของสุญญากาศที่เกิดขึ้นได้จริง
คุณภาพของสุญญากาศ หมายถึงระดับของสภาวะที่เข้าใกล้สุญญากาศสมบูรณ์ ความดันของแก๊สที่เหลืออยู่จะถูกใช้เป็นตัววัดคุณภาพของสุญญากาศเป็นหลัก โดยการวัดในหน่วยทอรร์ (Torr) หรือหน่วยเอสไออื่น ๆ ความดันแก๊สที่ยิ่งเหลือน้อยจะหมายถึงคุณภาพที่ยิ่งมากขึ้น ถึงแม้ว่าจะมีตัวแปรอื่นที่ต้องตัดออกในภายหลัง ทฤษฎีควอนตัมได้กำหนดขอบเขตสำหรับคุณภาพของสุญญากาศที่ดีที่สุดเท่าที่เป็นไปได้ จึงทำให้คาดเดาได้ว่าไม่มีปริมาตรของช่องว่างใดที่จะทำให้เป็นสุญญากาศได้อย่างสมบูรณ์ อวกาศเป็นสภาพสุญญากาศที่มีคุณภาพสูงโดยธรรมชาติ และสุญญากาศที่มีคุณภาพสูงกว่านั้นสามารถสร้างขึ้นได้ด้วยเทคโนโลยีปัจจุบัน สำหรับสุญญากาศคุณภาพต่ำได้ถูกใช้เพื่อการดูดและการสูบมากว่าหลายพันปีแล้ว
สุญญากาศเป็นหัวข้อทางปรัชญาที่พบได้บ่อยตั้งแต่ยุคกรีกโบราณ แต่ก็ไม่ได้ทำการศึกษาอย่างจริงจังจนกระทั่งคริสต์ศตวรรษที่ 17 เอวานเจลิสตา โตร์ริเชลลี (Evangelista Torricelli) นักฟิสิกส์ชาวอิตาลีได้สร้างสุญญากาศขึ้นในห้องทดลองเป็นครั้งแรกเมื่อ ค.ศ. 1643 และเทคนิคการทดลองอื่น ๆ ก็เป็นผลการพัฒนามาจากทฤษฎีเกี่ยวกับความดันบรรยากาศของเขา ต่อมาสุญญากาศกลายเป็นเครื่องมือที่มีค่าในอุตสาหกรรมการผลิตหลอดไฟและหลอดสุญญากาศในคริสต์ศตวรรษที่ 20 และเทคโนโลยีการสร้างสุญญากาศก็เริ่มแผ่ขยายไปในวงกว้าง
คำว่า สุญญากาศ ในภาษาไทยมาจากคำสนธิ สุญญ + อากาศ รวมกันแปลว่า ไม่มีอากาศ
สุดา ชาลีผาย

| เหรียญรางวัล> กีฬายกน้ำหนักหญิง.ตัวแทนของ   ไทย .การแข่งขันชิงชนะเลิศกีฬายกน้ำหนักโลก |
| --- | --- | --- |
|  |  2006 ซันโตโดมิงโก | 53 กก. |
สุดา ชาลีผาย (อังกฤษ: Suda Chaleephay) เกิดเมื่อวันที่ 6 มิถุนายน พ.ศ. 2530 ที่นครราชสีมา เป็นนักกีฬายกน้ำหนักทีมชาติไทย
คว้าเหรียญทองยกน้ำหนักรุ่น 53 กิโลกรัม หญิง ในซีเกมส์ครั้งที่ 24 ที่นครราชสีมา เมื่อปี พ.ศ. 2550 ได้รับเหรียญทอง  จากการแข่งขันยกน้ำหนักชิงชนะเลิศแห่งเอเชีย ประจำปี 2551 ที่เมืองคานาซาว่า ประเทศญี่ปุ่น และชนะเลิศจากท่าคลีนแอนด์เจิร์กได้สำเร็จ โดยทำสถิติได้ 111 กก.จากการแข่งขันยกน้ำหนักเยาวชนชิงชนะเลิศแห่งโลก 2007 ที่กรุงปราก ประเทศสาธารณรัฐเช็ก นอกจากนี้สุดายังได้เหรียญทองแดงในการแข่งขันยกน้ำหนักโลกปี 2549 ในรุ่น 53 กิโลกรัม ที่ซันโตโดมิงโก, สาธารณรัฐโดมินิกัน
สีผสมอาหาร

สีผสมอาหารในแก้วน้ำ
สีผสมอาหาร (อังกฤษ: Food coloring) เป็นสีย้อม สารสีหรือสารใด ๆ ที่ให้สีเมื่อเพิ่มในอาหารหรือเครื่องดื่ม มีหลายรูปแบบทั้งของเหลว ผง เจลและสีป้าย สีผสมอาหารใช้ทั้งในการผลิตอาหารเชิงพาณิชย์และในการประกอบอาหารในบ้าน เนื่องจากความปลอดภัยและหาได้ทั่วไป สีผสมอาหารยังใช้ประโยชน์นอกเหนือจากอาหารได้หลายอย่าง รวมถึงเครื่องสำอาง ยา โครงการงานทำมือและอุปกรณ์การแพทย์